Päiväkirjani paljastaa: Jos kondomit pääsivät 15-vuotiaana loppumaan, sitä mentiin ilman – Vaadin nykynuorille maksutonta ehkäisyä

Jos nuorella ihmisellä on perjantai-iltana vain kymmenen euroa rahaa, käyttääkö hän sen kondomipakettiin, kysyy Rosa Meriläinen kolumnissaan.

Ehkäisy on kallista. Se kondomimerkki, jota itse tapasin ostella ennen hormonaaliseen ehkäisyyn siirtymistä, maksaa lähes euron kappale. Se ei ole paljon - jos on omaa rahaa tai harrastaa seksiä vain kerran viikossa.

Kanivaihetta elävälle nuorelle parille yhdynnätön viikko on kuin vaeltaisi hiekkaerämaassa ilman vesipulloa. Kondomien kulunki voi olla parikymmentä viikossa, eikä se silti ole mitenkään yltiöpäistä. Ihan aikuinenkin ihminen jaksaa sen verran, jos on rakastunut.